Beisfjorden
Store norske leksikon,Geografi,Norges geografi,Nordland,Narvik
Beisfjorden er en fjord i Narvik kommune, Nordland, arm av Ofotfjorden. Fjorden er 11 km lang og 1–2 km bred. Det ytre bassenget danner Narviks rommelige havn; innenfor dette krysser E 6 fjorden på Beisfjordbrua.
Den indre 8 km lange egentlige Beisfjorden er smal med bratte, til dels skogkledde bredder. Ved en grunn strøm, Fagernesstraumen, er den forbundet med Narvik havn.I nord hever den stupbratte 1448 meter høye Beisfjordtøtta seg. I sør ligger den eiendommelige fjellformasjonen Beisfjordgubben. I botnen av fjorden ligger tettstedet Beisfjord; for øvrig bosetting langs nordbredden der det går vegforbindelse mellom Beisfjord tettsted og Narvik sentrum. Les mer i Store norske leksikon Narvik Nordland